section_heading: Premisa
paragraph_text: Serija prati život 12-godišnjog plavog mačka Gumballa Wattersona (Logan Grove, S1–S3E1, Jacob Hopkins, S3E2–S5E12, Nicolas Cantu, ostatak serije, Duke Cutler, The Gumball Chronicles) i njegove razne pustolovine u fiktivnom američkom gradu Elmoreu, s usvojenim bratom, zlatnom ribicom Darwinom (Kwesi Boakye, S1–S3E1, Terrell Ransom Jr., S3E2–S5E12, Donielle T. Hansley Jr., S5E13–S6E8, Christian J. Simon, ostatak serije). Ostatak njegove obitelji – inteligentna mlađa sestra, zečica Anais (Kyla Rae Kowalewski), lijeni i šašavi otac, zec Richard (Dan Russell), i radoholična majka, plava mačka Nicole (Teresa Gallagher) – često se nađu u Gumballovim nezgodama. Gumball i Darwin često dovode prijatelje iz Osnovne škole Elmore u svoje pustolovine. Od njih je najistaknutija Penny Fitzgerald (Teresa Gallagher), Gumballova djevojka.